== Baggrund ==
I 1981 fik pladeselskabsmand Cai Leitner på [[EMI]] tilsendt singlen "Sarà perché ti amo" fra den [[italien]]ske popgruppe Ricchi e Poveri. Leitner mente sangen havde hitpotentiale, og besluttede at lave en dansk version. Han bad gennem sin sekretær sangeren [[Ivan Pedersen]] skrive en dansk tekst til sangen, som blev til "Hvor ska' vi sove i nat?"<ref name="Ped1"> Pedersen (2017), s, 129.</ref> Herefter foreslog han, at Pedersen skulle indspille den som duet med sangerinden [[Lecia Jønsson]], der var tilknyttet EMI.<ref name="Ped02"> Pedersen (2017), s, 130.</ref> Da begge sangere var involveret i andre projekter, besluttede de i samråd med pladeselskabet at udsende singlen under et andet navn. [[Tommy Seebach]] foreslog navnet Laban, inspireret af [[Abba]], hvori der også indgik to a'er.<ref name="Kaae">{{cite book |last=Kaae |first=Peer |title=Tommy - en biografi |publisher=People's Press |year=2010 |isbn=9788771089271}}</ref> Herefter indspillede Tommy Seebach, der var "in-house-producer" på EMI, sangen med vokaler fra de to anonyme kunstnere.<ref name="Ped3"> Pedersen (2017), s, 131.</ref> Anonymiteten benyttede pladeselskabet til et [[PR]]-fremstød, og musikanmelderne kappedes om at gætte, hvem der fremførte den.<ref name="Ped03"> Pedersen (2017), s, 138.</ref> Dette skabte stor opmærksomhed og fremmede salget. Sangens succes betød, at duoens identitet hurtigt blev kendt, og den begyndte kort efter at turnere flittigt overalt i landet. I løbet af fire år udgav den tre [[album]]s, som alle opnåede [[platin]].<ref name="Ped2"> Pedersen (2017), s, 183.</ref>
Personbillede_savnes Kunst Musik Historie Foreninger Organisationer